छोटे व्यापारियों की आजीविका को प्रभावित किया नोट बंदी ने-गौतम
गंजीखाना चौराहे पर कांग्रेसियों ने जन वेदना पंचायत का आयोजन किया
भास्कर संवाददाता | धार
शहर कांग्रेस कमेटी अध्यक्ष गौतम प्रजापत के नेतृत्व में नोट बंदी से आम नागरिकों, मजदूरों, मध्यमवर्ग, छोटे व्यापारियों को हुई परेशानियों को लेकर प्रत्येक वार्ड में चरणबद्ध जन वेदना पंचायत लगाकर लोगों की वेदना सुनी जा रही है। इसी कड़ी में बुधवार को शहर के गंजीखाना चौराहे पर आमसभा का आयोजन किया।
गंजीखाना चौराहे पर सभा को संबोधित करते हुए कांग्रेस जिलाध्यक्ष बालमुकुंदसिंह गौतम ने कहा प्रधानमंत्री मोदी ने नोट बंदी से गरीब, किसानों, मजदूरों, दुकानदारों, मध्यमवर्ग तथा छोटे व्यापारियों की आजीविका को प्रभावित किया है। भारत मंदी के दौर से गुजर रहा है। जिसका असर रोजगार पर हो रहा है। मोदी ने नोट बंदी करके देश की आम जनता को परेशान किया है। पूर्व जिला कांग्रेस अध्यक्ष पं. धीरज दीक्षित, पूर्व जिला पंचायत अध्यक्ष मनोजसिंह गौतम, जनपद सदस्य लियाकत पटेल, हेमंत मेहता, पार्षद टोनी छाबड़ा, दीपेंद्रसिंह ठाकुर, पं. सुधीर त्रिवेदी आदि ने भी सभा को संबोधित किया। जिला कांग्रेस प्रवक्ता गंगाराम जोशी आदि कांग्रेसी उपस्थित थे।
hin_Deva hin_Deva bho_Deva hin_Deva hin_Deva